smcproject/ml-wiki-sentences huggingface dataset:
ഫ്ലിന്റ് , ചാട്ടാഹൂച്ചീ നദികളുടെ സംഗമസ്ഥാനത്ത്, പനാമാ സിറ്റിയ്ക്ക് ഏകദേശം 60 മൈൽ (97 കിലോമീറ്റർ) വടക്കുകിഴക്കായി ഫ്ലോറിഡയിലെ ചാറ്റഹൂച്ചീ നഗരത്തിനു സമീപത്തായി ഫ്ലോറിഡ , ജോർജിയ സംസ്ഥാനങ്ങളുടെ അതിർത്തികൾക്കിടയിൽനിന്നാണ് ഈ നദി രൂപം പ്രാപിക്കുന്നത്.
ജിം വുഡ്രഫ് ഡാമിനാൽ രൂപംകൊണ്ട ലേക്ക് സെമിനോൾ റിസർവോയറിൽ ഈ നദികളുടെ യഥാർത്ഥ സംഗമം ആഴ്ന്നുകിടക്കുന്നു.
ബ്രിസ്റ്റോൾ കടന്ന് ഫ്ലോറിഡ പാൻഹാൻഡിലിലെ വനത്തിലൂടെ തെക്കോട്ടാണ് ഈ നദി പ്രധാനമായി ഒഴുകുന്നത്.
വടക്കൻ ഗൾഫ് കൗണ്ടിയിൽവച്ച് ഇതു പടിഞ്ഞാറ് നിന്ന് ചിപോലാ നദി യെ ഉൾക്കൊള്ളുന്നു.
അപ്പാച്ചിക്കോളയിൽവച്ച് ഇത് ഗൾഫ് ഓഫ് മെക്സിക്കോയിലെ ഒരു ഇടക്കടലായ അപ്പാച്ചിക്കോള ഉൾക്കടലിലേയ്ക്കു കടക്കുന്നു.
നദിയുടെ 30 മൈൽ (48 കിലോമീറ്റർ) നിമ്ന്ന ഭാഗത്തെ വലയം ചെയ്ത് തീരത്തൊഴികെ വിശാലമായ   ചതുപ്പുകളും ഈർപ്പനിലങ്ങളുമുണ്ട്.
നദിയുടെ നീർത്തടത്തിൽ ദേശീയ പ്രാധാന്യമുള്ള വനമേഖലകൾക്കൊപ്പം ഗ്രേറ്റ് സ്മോക്കി പർവതനിരകളുടെ എതിരായി മിസിസിപ്പി നദിയുടെ കിഴക്കുഭാഗത്തുള്ള ഏറ്റവും ഉയർന്ന ഏതാനും ജൈവ വൈവിദ്ധ്യവും ഉൾപ്പെടുന്നു.
ഫ്ലോറിഡ പാൻഹാന്റിലിലെ ടോറെയാ സംസ്ഥാന ഉദ്യാനത്തിൽനിന്നുള്ള അപ്പലാച്ചിക്കോള നദിയുടെ ദൃശ്യം.
ക്രോസിംഗുകളുടെ പട്ടിക Crossing Carries Location Coordinates Jim Woodruff Dam Chattahoochee Victory Bridge U.S. 90 Chattahoochee Rail bridge CSX Transportation Chattahoochee Dewey M. Johnson Bridge Interstate Highway 10 Marianna to Quincy Trammell Bridge SR 20 Bristol Rail bridge Apalachicola Northern Railway Apalachicola John Gorrie Memorial Bridge U.S. 98 Apalachicola ഫ്ലോറിഡയിലെ ഫോർട്ട് ഗാഡ്സ്ഡെനു സമീപത്തുനിന്നുള്ള അപ്പലാച്ചിക്കോള നദിയുടെ ദൃശ്യം.
ഗാഡ്സ്ഡെൻ കൌണ്ടിക്കും ജാക്സൺ കൌണ്ടിക്കുമിടയിലുള്ള ഇന്റർസ്റ്റേറ്റ് 10 WB ക്രോസിംഗ്.
അവലംബം ↑ ↑ White, P.S., S.P. Wilds, and G.A. Thunhorst.
Southeast.
Pp. 255–314, In M.J. Mac, P.A. Opler, C.E. Puckett Haecker, and P.D. Doran (Eds.).
Status and Trends of the Nation's Biological Resources.
US Department of the Interior, US Geological Survey, Reston, VA. ↑
അപ്പളോണിയയിലെ ഡയോജനസ് ഇംഗ്ലീഷ് വിലാസം https://ml.wikipedia.org/wiki/Diogenes_of_Apollonia
അഞ്ചാം നൂറ്റാണ്ടിന്റെ രണ്ടാം പകുതിയിൽ ജീവിച്ചിരുന്ന ഗ്രീക്കു തത്ത്വചിന്തകനായിരുന്നു അപ്പളോണിയയിലെ ഡയോജനസ് .
ഏഥൻസ് ആയിരുന്നു ഇദ്ദേഹത്തിന്റെ പ്രവർത്തനകേന്ദ്രം.
അയോണിയൻ വീക്ഷണങ്ങൾ, മനസ്സിനെക്കുറിച്ചുള്ള അനക്സഗോറസിന്റെ സിദ്ധാന്തങ്ങൾ, അണുവാദവീക്ഷണം എന്നിവ ഇദ്ദേഹത്തെ സ്വാധീനിച്ചു.
അനാക്സിമെനീസിനെ (Anaximenes) പിന്തുടർന്നുകൊണ്ട്, പ്രപഞ്ചത്തിൽ കാണുന്ന എല്ലാ വസ്തുക്കളും അടിസ്ഥാന വസ്തുവായ വായുവിന്റെ വിവിധ രൂപാന്തരങ്ങൾ മാത്രമാണെന്ന ഒരു ഭൗതിക സിദ്ധാന്തത്തിന് ഇദ്ദേഹം രൂപം നൽകി.
പലതിൽ നിന്നും ഉത്തമമായതിനെ തിരഞ്ഞെടുക്കുന്ന ഒരു പണ്ഡിതൻ എന്നാണ് ഡയോജനസിനെക്കുറിച്ച് തിയോഫ്രാസ്റ്റസ് അഭിപ്രായപ്പെട്ടത്.
ആശയങ്ങളെ ക്രമാനുഗതമായി ചിട്ടപ്പെടുത്തി അവതരിപ്പിക്കുന്ന ഒരു വ്യക്തിയായും ഇദ്ദേഹം ചിത്രീകരിക്കപ്പെട്ടിട്ടുണ്ട്.
ഗ്രീക്ക് തത്ത്വചിന്തയുടെ പരിവർത്തനഘട്ടത്തിൽ പുരാതന ആശയങ്ങളുടെ ഉൾക്കാഴ്ചയും പുതിയ കണ്ടുപിടിത്തങ്ങളും തമ്മിൽ സമന്വയിപ്പിക്കാൻ ഇദ്ദേഹത്തിനു കഴിഞ്ഞു.
അടിസ്ഥാനപരമായ പ്രപഞ്ചവസ്തു
രണ്ട് ആശയങ്ങളെ അടിസ്ഥാനപ്പെടുത്തിയാണ് പ്രപഞ്ചത്തിലെ എല്ലാ വസ്തുക്കളും ഒരു മൂലവസ്തുവിന്റെ അവസ്ഥാന്തരങ്ങളാണെന്ന സിദ്ധാന്തം ഇദ്ദേഹം ആവിഷ്കരിച്ചത്.
പ്രപഞ്ചത്തിലെ ഓരോ വസ്തുവും മറ്റു വസ്തുക്കളിൽ നിന്ന് തികച്ചും വ്യത്യസ്തമാണെങ്കിൽ അവ തമ്മിൽ പരസ്പര പ്രവർത്തനം അസാധ്യമായിത്തീരുമായിരുന്നു.
എന്നാൽ വസ്തുത അതല്ല.
വസ്തുക്കൾ തമ്മിൽ പരസ്പര പ്രവർത്തനങ്ങളിൽ ഏർപ്പെടുന്നതിനാൽ അവ സൃഷ്ടിക്കപ്പെട്ടിരിക്കുന്ന ദ്രവ്യങ്ങൾ തമ്മിൽ മൗലിക വ്യത്യാസങ്ങൾ ഒന്നും ഇല്ലതന്നെ.
പ്രപഞ്ചത്തിൽ കാണുന്ന സന്തുലിതാവസ്ഥയാണ് ഡയോജനസിനെ സ്വാധീനിച്ച രണ്ടാമത്തെ ആശയം.
ബുദ്ധിപൂർവം പ്രവർത്തിക്കുന്നതും സർവവ്യാപി ആയിട്ടുള്ളതുമായ അടിസ്ഥാനപരമായ ഒന്നിന്റെ മാർഗനിർദ്ദേശവും നിയന്ത്രണവും ഉള്ളതു കൊണ്ടാണ് പ്രപഞ്ചത്തിൽ ക്രമബദ്ധത നിലനിൽക്കുന്നത്.
ഡയോജനസിന്റെ അഭിപ്രായത്തിൽ അടിസ്ഥാനപരമായ പ്രപഞ്ച വസ്തു വായുവാണ്.
ജീവന്റെ അടിസ്ഥാന ഘടകമായ വായുതന്നെയാണ് പ്രപഞ്ചത്തിൽ കാണുന്ന എല്ലാ ജീവജാലങ്ങളുടെയും ഉറവിടം.
പ്രപഞ്ചത്തിൽ കാണുന്ന എല്ലാ ഭൗതികമാറ്റങ്ങൾക്കും കാരണമാകുന്നതും വായുവാണ്.
ഏറ്റവും അനുവർത്തനക്ഷമമായ ദ്രവ്യമാണ് വായു.
ശൈത്യം, ചൂട് , ഈർപ്പം, ജലമയമില്ലാത്ത അവസ്ഥ എന്നിവയ്ക്കെല്ലാം കാരണമായ വായു ജീവജാലങ്ങളിൽ ഉള്ളപ്പോൾ അവയിൽ ഈശ്വര ചൈതന്യം സ്പന്ദിക്കുന്നതായി കണക്കാക്കാം.
വായുവിന്റെ യാന്ത്രികവും ആത്മീയവുമായ ഗുണങ്ങളെ ആസ്പദമാക്കി സംവേദനം, പ്രത്യക്ഷണം, വികാരം, ചിന്ത എന്നിവയെ വിശദീകരിക്കാനും ഇദ്ദേഹം ശ്രമിച്ചു.
സിദ്ധാന്തങ്ങളുടെ അടിസ്ഥാനത്തിലുള്ള നിരീക്ഷണങ്ങൾക്കാണ് ഡയോജനസ് പ്രാധാന്യം കല്പിച്ചത്.
സമകാലിക ചിന്തകന്മാർക്ക് ഇദ്ദേഹത്തിന്റെ ഈ സവിശേഷത പൂർണ രൂപത്തിൽ ഉൾക്കൊള്ളുവാൻ കഴിഞ്ഞില്ല.
ഡയോജസിന്റെ പ്രധാനകൃതി ഓൺ നേച്ചർ (On Nature) ആണ്.
പുറത്തേക്കുള്ള കണ്ണികൾ http://www.iep.utm.edu/diogapol/ http://www.iep.utm.edu/diogen-a/ http://classicpersuasion.org/pw/diogenes/dldiogenes-ap.htm Archived 2007-02-03 at the Wayback Machine .
http://www.bookrags.com/research/diogenes-of-apollonia-5th-century-b-eoph/ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡയോജനസ് (അപ്പളോണിയയിലെ) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അപ്പനയക്കൻപട്ടി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇന്ത്യയിലെ തമിഴ്‌നാട് സംസ്ഥാനത്തിലെ കോയമ്പത്തൂർ ജില്ലായിൽ കാമനായ്ക്കൻ പാളൈയം താലൂക്കിൽ സ്ഥിതിചെയ്യുന്ന പഞ്ചായത്താണ് അപ്പനൈകൻപട്ടി ഗ്രാമപഞ്ചായത്ത്.
പഞ്ചായത്ത് സുലൂർ നിയമസഭാ മണ്ഡലത്തിനും കോയമ്പത്തൂർ ലോക്സഭാ മണ്ഡലത്തിനും കീഴിലാണ്.
2011 ലെ സെൻസസ് പ്രകാരം മൊത്തം ജനസംഖ്യ 9,221 ആണ്.
ഇവരിൽ 4475 സ്ത്രീകളും 4746 പുരുഷന്മാരുമാണ്.
പ്രാന്തപ്രദേശങ്ങളിലെ ഗ്രാമങ്ങൾ അപ്പനയക്കൺപട്ടി കള്ളിമേതു മാരുതി നഗർ അപ്പനായക്കൺപട്ടിപ്പുത്തൂർ അംഗീകാരപത്രങ്ങൾ "തമിഴ്‌നാട് ഗവർണറെക്കുറിച്ചുള്ള കുറിപ്പ്".
"തമിഴ്‌നാട് മുഖ്യമന്ത്രിയെക്കുറിച്ചുള്ള കുറിപ്പ്".
"ജില്ലാ കളക്ടർ ബന്ധപ്പെടാനുള്ള വിശദാംശങ്ങൾ".
"തമിഴ്‌നാട്ടിലെ പഞ്ചായത്തുകളുടെ പട്ടിക".
തമിഴ്‌നാട് ഗ്രാമവികസനവും പഞ്ചായത്ത് വകുപ്പും.
"സുൽത്താൻപേട്ട് പ്രാദേശിക ഭൂപടം".
നാഷണൽ സെന്റർ ഫോർ ഇൻഫോർമാറ്റിക്സ്, തമിഴ്നാട്.
"തമിഴ്‌നാട് പഞ്ചായത്തുകളുടെ സ്ഥിതിവിവരക്കണക്കുകൾ".
തമിഴ് ഇന്റർനെറ്റ് അക്കാദമി.
"തമിഴ്‌നാട് കുട്ടികളുടെ പട്ടിക".
അപ്പസ്തോലന്മാരുടെ പ്രവർത്തനങ്ങൾ ഇംഗ്ലീഷ് വിലാസം https://ml.wikipedia.org/wiki/Acts_of_the_Apostles പുതിയ നിയമം മത്തായി എഴുതിയ സുവിശേഷം മർക്കോസ്‌ എഴുതിയ സുവിശേഷം ലൂക്കാ എഴുതിയ സുവിശേഷം യോഹന്നാൻ എഴുതിയ സുവിശേഷം അപ്പസ്തോലന്മാരുടെ പ്രവർത്തനങ്ങൾ റോമാക്കാർക്കെഴുതിയ ലേഖനം കോറിന്തോസുകാർക്ക് എഴുതിയ ഒന്നാം ലേഖനം കോറിന്തോസുകാർക്ക് എഴുതിയ രണ്ടാം ലേഖനം ഗലാത്തിയാക്കാർക്ക് എഴുതിയ ലേഖനം എഫേസോസുകാർക്ക് എഴുതിയ ലേഖനം ഫിലിപ്പിയർക്ക് എഴുതിയ ലേഖനം കൊളോസോസുകാർക്ക് എഴുതിയ ലേഖനം തെസലോനിക്കാക്കാർക്ക് എഴുതിയ ഒന്നാം ലേഖനം തെസലോനിക്കാക്കാർക്ക് എഴുതിയ രണ്ടാം ലേഖനം തിമോത്തിയോസിനെഴുതിയ ഒന്നാം ലേഖനം തിമോത്തിയോസിനെഴുതിയ രണ്ടാം ലേഖനം തീത്തോസിനെഴുതിയ ലേഖനം ഫിലമോനെഴുതിയ ലേഖനം ഹെബ്രായർക്കെഴുതിയ ലേഖനം കാതോലിക ലേഖനങ്ങൾ യാക്കോബ്‌ എഴുതിയ ലേഖനം പത്രോസ് എഴുതിയ ഒന്നാം ലേഖനം പത്രോസ് എഴുതിയ രണ്ടാം ലേഖനം യോഹന്നാൻ എഴുതിയ ഒന്നാം ലേഖനം യോഹന്നാൻ എഴുതിയ രണ്ടാം ലേഖനം യോഹന്നാൻ എഴുതിയ മൂന്നാം ലേഖനം യൂദാ ശ്ലീഹാ എഴുതിയ ലേഖനം യോഹന്നാനു ലഭിച്ച വെളിപാട്‌ This box: view talk edit
ക്രിസ്തീയബൈബിളിലെ പുതിയനിയമത്തിലുള്ള ഒരു ഗ്രന്ഥമാണ് അപ്പസ്തോലന്മാരുടെ പ്രവർത്തനങ്ങൾ ( ഇംഗ്ലീഷ് : Acts of the Apostles).
അപ്പൊസ്തലൻ‌മാരുടെ പ്രവൃത്തികൾ , അപ്പസ്തോലന്മാരുടെ നടപടികൾ തുടങ്ങിയ പേരുകളും നടപടിപ്പുസ്തകം എന്ന ചുരുക്കപ്പേരും ഇതിനുണ്ട്.
നാലു കാനോനിക സുവിശേഷങ്ങളെ തുടർന്നുള്ള അഞ്ചാമത്തെ ഗ്രന്ഥത്തിന്റെ സ്ഥാനമാണ് പുതിയനിയമസംഹിതകളിൽ ഇതിനുള്ളത്.
നാലു കാനോനിക സുവിശേഷങ്ങളിൽ മൂന്നാമത്തേതിന്റെ കർത്താവായി അറിയപ്പെടുന്ന ലൂക്കായാണ് ഇതിന്റേയും കർത്താവ് എന്നാണ് ക്രിസ്തീയപാരമ്പര്യം പറയുന്നത്.
ലൂക്കായുടെ സുവിശേഷവും ഇതും ചേർന്ന് ആരംഭത്തിൽ രണ്ടു ഭാഗങ്ങളുള്ള ഏക രചനയായിരുന്നു എന്നു കരുതപ്പെടുന്നു.
ക്രിസ്തു -ശിഷ്യന്മാരായ പന്ത്രണ്ട് അപ്പസ്തോലന്മാരുടേയും തർസൂസിലെ പൗലോസിന്റേയും സുവിശേഷ ദൗത്യങ്ങളെ കേന്ദ്രീകരിച്ച് ക്രിസ്തുവിന്റെ ഐഹികജീവിതത്തെ തുടർന്നുള്ള അപ്പസ്തോലിക യുഗത്തിലെ ക്രിസ്തുമതത്തിന്റെ ചരിത്രം പറയുന്ന രചനയാണിത്.
യെരുശലേം നഗരത്തെ കേന്ദ്രീകരിച്ചുള്ള ആദ്യാദ്ധ്യായങ്ങളിലെ ആഖ്യാനത്തിൽ യേശുവിന്റെ പുനരുദ്ധാനവും, ശിഷ്യന്മാർക്ക് അദ്ദേഹം നൽകിയ സുവിശേഷപ്രഘോഷണ നിയുക്തിയും, രണ്ടാമത്തെ ആഗമനത്തിന്റെ വാഗ്ദാനത്തെ തുടർന്നുള്ള സ്വർഗ്ഗാരോഹണവും, അപ്പസ്തോലന്മാരുടെ സുവിശേഷദൗത്യങ്ങളുടെ ആരംഭവും പെന്തക്കൊസ്താ ദിനത്തിലെ അനുഭവങ്ങളും ചർച്ചചെയ്യപ്പെടുന്നു.
ഒടുവിലത്തെ അദ്ധ്യായങ്ങളിൽ ക്രിസ്തുമതപീഡകനായിരുന്ന പൗലോസിന്റെ മാനസാന്തരവും, പ്രേഷിത ദൗത്യവും, കാരഗൃഹവാസവും, ശിക്ഷക്കെതിരായി സീസറിന്റെ പക്കൽ അപ്പീൽ കൊടുക്കാനായി റോമിലേക്കുള്ള അദ്ദേഹത്തിന്റെ കപ്പൽ യാത്രയും വിഷയമാകുന്നു.
അപ്പൊസ്തലന്മാരുടെ പ്രവൃത്തികൾ അവലംബം ↑ David Aune The New Testament in Its Literary Environment (Philadelphia: Westminster, 1987), p. 77.
↑ The Books of The Bible (Colorado Springs: International Bible Society, 2007); The Original New Testament (San Francisco: Harper Row, 1985).
അപ്പലൂസ ഇംഗ്ലീഷ് വിലാസം https://ml.wikipedia.org/wiki/Appaloosa
നാനാവർണ്ണത്തിലുള്ള പുള്ളികളുള്ള കോട്ട് പാറ്റേണോട് കൂടിയ ഒരു സങ്കരയിനം അമേരിക്കൻ കുതിരയാണ് അപ്പലൂസ .
കാലാകാലങ്ങളായി പലയിനം ബ്രീഡുകളിലുള്ള കുതിരകളുമായുള്ള നിരന്തരസങ്കരം മൂലം ഈ ബ്രീഡിൽ വ്യത്യസ്ത വലിപ്പത്തിലുള്ള കുതിരകൾ കാണപ്പെടുന്നു.
ചില അടിസ്ഥാന കോട്ട് നിറങ്ങളുടെ മുകളിൽ പല വർണ്ണങ്ങളിലുള്ള പുള്ളികൾ പ്രത്യക്ഷപ്പെടുന്ന ജനിതകപ്രക്രിയയിലൂടെയാണ് ഇവയുടെ കോട്ട് പാറ്റേണുകൾ ഉണ്ടാകുന്നത്.
ലെപേർഡ് കോംപ്ലക്സ് മ്യൂട്ടേഷനുകളുമായി വളരെ അടുത്തു ബന്ധപ്പെട്ടിരിയ്ക്കുന്നതിനാൽ അപ്പലൂസയുടെ കോട്ട് പാറ്റേണിന്റെയും മറ്റു പല ജൈവപ്രത്യേകതകളുടെയും ജനിതകത്തെക്കുറിച്ചുള്ള പഠനം ഇതിനെക്കുറിച്ചു വിശദമായി പഠിയ്ക്കുന്നവർക്ക് വളരെ താല്പര്യമുണ്ടാക്കുന്നതാണ്.
അപ്പലൂസകൾക്ക് ഇക്വിൻ റിക്കറന്റ് യൂവൈറ്റിസ് , കൺജെനിറ്റൽ സ്റ്റേഷനറി നൈറ്റ്ബ്ലൈൻഡ്നെസ് (നിശാന്ധത) തുടങ്ങിയ നേത്രരോഗങ്ങൾ ബാധിയ്ക്കാൻ ഉയർന്ന സാധ്യതയുണ്ട്.
ഇതിൽ നിശാന്ധത ലെപേർഡ് കോംപ്ലക്സുമായി വളരെ ബന്ധപ്പെട്ടതാണ്.
ലെപേർഡ് കോട്ട് പാറ്റേൺ ഉള്ള കുതിരകളുടെ ചിത്രങ്ങൾ യൂറോപ്പിലെ ചില ഗുഹകളിലെ ചരിത്രാതീത ചിത്രപ്പണികളിൽ കാണാം.
പുരാതന ഗ്രീസിലേയും ഹാൻ രാജവംശത്തിന്റെ കാലത്തെ ചൈനയിലെയും ചിത്രപ്പണികളിൽ ഇത്തരം പാറ്റേൺ ഉള്ള ഇണങ്ങിയ കുതിരകളുടെ ചിത്രങ്ങൾ കാണാം.
വടക്കേ അമേരിക്കയിൽ ശാന്തസമുദ്രത്തിന് അഭിമുഖമായ വടക്കുപടിഞ്ഞാറൻ പ്രദേശത്ത് താമസിച്ചിരുന്ന നെസ് പേഴ്‌സ് വർഗ്ഗത്തിലെ ആളുകളാണ് ഇത്തരം കുതിരകളുടെ അമേരിക്കൻ വംശാവലി വികസിപ്പിച്ചത്.
ഇവിടേയ്ക്ക് കുടിയേറിയ ആളുകൾ ഇതിനെ "പാലൗസ് കുതിരകൾ" എന്ന് വിളിച്ചു.
നെസ് പേഴ്‌സ് കൗണ്ടിയുടെ ഹൃദയഭാഗത്തുകൂടി ഒഴുകുന്ന പാലൗസ് നദിയുടെ പേരിൽ നിന്നാകാം ഈ പേര് വന്നതെന്ന് വിശ്വസിയ്ക്കപ്പെടുന്നു.
ക്രമേണ ഈ പേരിൽ നിന്നാണ് "അപ്പലൂസ" എന്ന പേര് ഉരുത്തിരിഞ്ഞത്.
1877-ൽ നെസ് പേഴ്‌സ് യുദ്ധത്തിനുശേഷം നെസ് പേഴ്‌സ്കാരുടെ കുതിരകളുടെ ഭൂരിഭാഗവും നഷ്ടപ്പെട്ടു.
അടുത്ത ഏതാനും ദശാബ്ദകാലത്തേയ്ക്ക് ഇവയുടെ എണ്ണം വളരെ കുറവായിരുന്നു.
1938-ൽ ബ്രീഡ് രജിസ്ട്രി എന്ന പേരിൽ അപ്പലൂസ ഹോഴ്സ് ക്ലബ്ബ് (APHC) രൂപീകരിക്കപ്പെടുന്നതുവരെ, ഇത്തരം കുതിരകളിൽ അതിയായ താല്പര്യമുള്ള വളരെ ചുരുക്കം എണ്ണം ആളുകൾ ചേർന്ന് ഇത്തരം കുതിരകളെ സംരക്ഷിച്ചു പോന്നിരുന്നു.
ഇന്ന് അമേരിക്കയിലെ ഏറ്റവും ജനപ്രിയമായ ഇനങ്ങളിൽ ഒന്നാണ് അപ്പലൂസ.
1975-ൽ ഐഡഹോയുടെ ഔദ്യോഗിക കുതിരയായി ഇതിനെ അവരോധിച്ചു.
പാശ്ചാത്യ സവാരി മേഖലകളിൽ ഇത്തരം കുതിരകളെ സ്റ്റോക്ക് കുതിരയായി ഉപയോഗിയ്ക്കുന്നു.
മറ്റു പലതരം ഇക്വസ്റ്റേറിയൻ രംഗങ്ങളിലും ഇവ വ്യാപകമായി ഉപയോഗിയ്ക്കപ്പെടുന്നു.
അപ്പലൂസ കുതിരകൾ പല സിനിമകളിലും പ്രത്യക്ഷപ്പെട്ടിട്ടുണ്ട്.
ഫ്ളോറിഡ സ്റ്റേറ്റ് സെമിനോളുകൾക്കായുള്ള മാസ്കോട്ട് ആണ് അപ്പലൂസ.
ഇവയുടെ സന്തതിപരമ്പരകൾ മറ്റു പല സങ്കരയിനങ്ങളുടെ പ്രജനനത്തിനു വേണ്ടിയും ഉപയോഗിയ്ക്കപ്പെട്ടിട്ടുണ്ട്.
അമേരിക്കയുടെ പോണി , നെസ് പേർസ് കുതിര , ചില ഗെയിറ്റഡ് ഹോഴ്സ് ഇനങ്ങൾ എന്നിവ ഉദാഹരണങ്ങളാണ്.
സങ്കരയിന പ്രത്യേകതകൾ Mottling on the skin is particularly visible around the eyes and muzzle.
The sclera of an Appaloosa's eye is white.
ഇത്തരം പുള്ളികൾ പല വർണ്ണത്തിലുള്ള അടിസ്ഥാന കോട്ടിനു മീതെ പതിപ്പിച്ച രീതിയിലാണ് കാണപ്പെടുന്നത്; പ്രധാനമായും പുറകിൽ പാർശ്വഭാഗത്തായിട്ടാണ് ഈ പുള്ളികൾ കാണപ്പെടുക.
തൊലിപ്പുറത്തെ വർണശബളമായ പുള്ളിക്കുത്തുകൾ (mottled skin), കുളമ്പിലെ ലംബമായ വരകൾ (striped hooves), വെളുത്ത ദ്രടപടലം (white sclera) എന്നീ വ്യതിരിക്തലക്ഷണങ്ങളും ഇവയ്ക്കുണ്ട്.
മുഖത്തിന്റെ മുൻഭാഗം, കണ്ണുകൾ, മലദ്വാരം, ലൈംഗികാവയവങ്ങൾ എന്നിവയ്ക്ക് ചുറ്റുമായിട്ടാണ് സാധാരണയായി മേൽപ്പറഞ്ഞ വർണശബളമായ പുള്ളിക്കുത്തുകൾ കാണപ്പെടുന്നത്.
കുളമ്പിലെ ലംബമായ വരകൾ അപ്പലൂസയുടെ ശ്രദ്ധിക്കപ്പെടുന്ന സവിശേഷതകളിലൊന്നാണ്.
കൃഷ്ണമണിയ്ക്ക് ചുറ്റുമുള്ള കണ്ണിലെ ഭാഗമാണ് സ്ക്ലേറ (ദ്രടപടലം).
കണ്ണുകൾ പുറകോട്ടാക്കി നോക്കുമ്പോൾ വെളുത്ത നിറത്തിലുള്ള ദ്രടപടലം എല്ലാ കുതിരകൾക്കും കാണാമെങ്കിലും ഇങ്ങനെ ആക്കാതെ നേരിട്ട് നോക്കുമ്പോൾ തന്നെ വെള്ളനിറത്തിലുള്ള ദ്രടപടലം കാണുന്നത് ഇതിനു മാത്രമാണ്.
നിറവും പാറ്റേണുകളും
വിവിധതരത്തിലുള്ള സ്പൊട്ടെഡ് പാറ്റേൺ വിവിധ അടിസ്ഥാന നിറങ്ങളിൽ കാണപ്പെടുന്നു.
ഇവ വ്യത്യസ്തപ്പെട്ടിരിക്കയും പലപ്പോഴും ഒരു പ്രത്യേക വിഭാഗത്തിൽ നന്നായി പൊരുത്തപ്പെടുന്നതുമില്ല.
പാറ്റേണുകൾ താഴെ വിവരിച്ചിരിക്കുന്നു: പാറ്റേൺ വിവരണം Image സ്പോട്ട്സ് പൊതുവായ പദം സൂചിപ്പിക്കുന്നത് അതിന്റെ ശരീരത്തിന്റെ  മുഴുവൻ ഭാഗത്തും.
വെളുത്തതോ ഇരുണ്ടതോ ആയ സ്പോട്ടോടുകൂടിയ കുതിരയാണ് ഇത് ബ്ലാങ്കറ്റ് അല്ലെങ്കിൽ സ്നോക്യാപ് സാധാരണയായി ശരീരം മുഴുനും കടുത്ത വെളുത്ത ഭാഗമായി കാണപ്പെട്ടിരുന്നാലും  ഹിപ് പ്രദേശം അടിസ്ഥാന വർണ്ണം മാത്രമായി പരിമിതപ്പെടുത്തിയിട്ടില്ല.
ബ്ലാങ്കറ്റ് കൂടെ സ്പോട്ട്സ് വെള്ളയിൽ കറുത്ത പാടുകൾ ഉള്ള ഒരു വെളുത്ത പുതപ്പ് പോലെ കാണപ്പെടുന്നു.
സാധാരണയായി കുതിരകളുടെ അടിസ്ഥാനനിറത്തിലാണ് സ്പോട്ടുകൾ കാണപ്പെടുന്നത്.
Leopard വെളുത്ത കുതിരയുടെ ശരീരം മുഴുവനായും ഇരുണ്ട സ്പോട്ടുകൾ  കാണപ്പെടുന്നു .
മുഴുവൻ ശരീരത്തെയും മൂടാനുള്ള പുതപ്പ്  ആയി കണക്കാക്കപ്പെടുന്നു.
Few spot leopard ഒരു വെളുത്ത കുതിരയുടെ പാർശ്വഭാഗങ്ങളിലും തലയിലും കഴുത്തിനു ചുറ്റും അല്പം നിറം അവശേഷിക്കുന്നു.
Snowflake ഇരുണ്ടശരീരത്തിൽ വെളുത്ത സ്പോട്ടോടുകൂടിയ കുതിര.
സാധാരണ, വെളുത്ത സ്പോട്ടുകൾ കുതിരകളുടെ  വലിപ്പവും പ്രായവും വർദ്ധിക്കുന്നു..
Appaloosa roan, marble or varnish roan ലെപേർഡ് കോംപ്ലക്സ് ഒരു പ്രത്യേക പതിപ്പ് ആയി കാണപ്പെടുന്നു.
നേരിയതും ഇരുണ്ടതുമായ നിറമുള്ള ഭാഗങ്ങൾ നെറ്റിയിൽ കാണപ്പെടുന്നു.
മുഖത്തിന്റെ അസ്ഥികളോട് ചേർന്നുള്ള ഭാഗം, കാലുകൾ, കണ്ണുകൾക്കു മുകളിലുള്ള ഭാഗം, ഹിപ് പോയിന്റ്, മുട്ടുകൾക്ക് പിന്നിലുള്ള ഭാഗം,എന്നീ ഭാഗങ്ങളിൽ ഇരുണ്ട നിറങ്ങൾ പ്രത്യക്ഷപ്പെടാം.
അസ്ഥിപ്രദേശങ്ങളിൽ ഇരുണ്ട പോയിൻറുകൾ കാണുന്നതിനെ "വാനിഷ് മാർക്കുകൾ"എന്നറിയപ്പെടുന്നു.
പരമ്പരാഗതമായ റോൺ കുതിരയിൽ നിന്ന് ഈ പാറ്റേൺ വേർതിരിച്ചെടുക്കുന്നു.
Mottled പൂർണ്ണമായും മോൾട്ടെഡ് ഭാഗങ്ങളിൽ മാത്രം വെള്ളനിറം കാണപ്പെടുന്നു.
റോൺ ബ്ലാൻകെറ്റ് അല്ലെങ്കിൽ ഫ്രോസ്റ്റ് Horses with roaning over the croup and hips.
ബ്ലാൻകെറ്റ് സാധാരണപോലെ കാണപ്പെടുന്നു.
എന്നാൽ ഇത് ഹിപ്പ് പ്രദേശത്ത് പരിമിതപ്പെടുത്തിയിരിയ്ക്കുന്നു.
Roan blanket with spots A horse with a roan blanket that has white and/or dark spots within the roan area.
Few spot leopard Appaloosa with wet coat showing "halo" effect of dark skin under white coat around spots.
Striped hooves are a characteristic trait.
കളർ ജെനെറ്റിക്സ്
പുള്ളികളുള്ള  തൊലി, വരയുള്ള കുളമ്പുകൾ, ദൃശ്യമായ വെളുത്ത ദ്രടപടലം, തുടങ്ങിയ കോട്ട് പാറ്റേണിൽ അപ്പലൂസയുടെ കോർ സവിശേഷതകളെ കാണിക്കുന്ന മറ്റൊരു ജീൻ പതിപ്പാണ് " ലെപേർഡ് കോംപ്ലക്സ് " (LP) എൽ‌പി ഉള്ളപ്പോൾ ഉണ്ടാകാനിടയുള്ള ദൃശ്യമായ പാറ്റേണുകളുടെ വലിയ ഗ്രൂപ്പിനെ സൂചിപ്പിക്കാൻ "കോംപ്ലക്സ്" എന്ന പദം ഉപയോഗിക്കുന്നു.
കുതിര ക്രോമസോം 1 (ഇസി‌എ 1) ൽ സ്ഥിതിചെയ്യുന്ന ടിആർപിഎം 1 ജീനിലെ ഓട്ടോസോമൽ ഇൻകംപ്ലീറ്റ് ഡോമിനന്റ് മ്യൂട്ടേഷൻ ആണ് എൽപി.
കുറിപ്പുകൾ അവലംബം പുറം കണ്ണികൾ The Appaloosa Horse Club American Appaloosa Association Appaloosa Horse Club of Canada Archived 2019-06-05 at the Wayback Machine .
Appaloosa Horse Club of Denmark Appaloosa Horse Club of Germany American Appaloosa Horse Club Holland Archived 2016-01-05 at the Wayback Machine .
Appaloosa Horse Association of New Zealand Appaloosa Horse Club of the United Kingdom Wikimedia Commons has media related to Appaloosa .
അപ്പലേച്ചിയൻ പർവതനം ഇംഗ്ലീഷ് വിലാസം https://ml.wikipedia.org/wiki/Appalachian_Orogency അപ്പലേച്ചിയൻ പർവതനം, മൂന്നു വ്യത്യസ്ത ഭൗമപ്രക്രിയയുടെ പരിണത ഫലം
വടക്കേ അമേരിക്കയുടെ കിഴക്കേതീരത്ത് സ്ഥിതി ചെയ്യുന്ന അപ്പലേച്ചിയൻ പർവതങ്ങളുടെ ഉദ്ഭവത്തിനു നിദാനമായിത്തീർന്ന ഭൌമപ്രക്രിയയെ അപ്പലേച്ചിയൻ പർവതനം എന്നു പറയുന്നു.
ആഴംകുറഞ്ഞ സമുദ്രഭാഗങ്ങളിലെ അവസാദശിലാശേഖരങ്ങൾ (sedimentary rocks) പാർശ്വികമായ ബലങ്ങൾക്കു വിധേയമായി മടങ്ങി ഒടിഞ്ഞ് പർവതങ്ങളായി ഉയർത്തപ്പെടുന്ന പ്രക്രിയയാണ് പർവതനം (Orogeny).
ഭൂമിയുടെ ചരിത്രത്തിൽ ഇത്തരം പ്രക്രിയകൾ പലതവണ ഉണ്ടായിട്ടുള്ളതായി കാണാം.
ഏതാണ്ട് പത്തുകോടി വർഷങ്ങൾകൊണ്ടാണ് അപ്പലേച്ചിയൻ പർവത നിരകൾ ഉടലെടുത്തത് എന്ന് അനുമാനിക്കുന്നു.
ഈ പർവതന പ്രക്രിയയുടെ തുടക്കം 110 കോടി വർഷങ്ങൾ മുൻപായിരുന്നു.
പ്രോട്ടെറോസോയിക് (Proterozoic) യുഗത്തിൽ നിമ്നപ്രദേശമായിരുന്ന അപ്പലേച്ചിയൻ മേഖലയിൽ കിഴക്കും തെക്കുകിഴക്കും നിന്ന് കളിമണ്ണും ചുണ്ണാമ്പും കലർന്ന മണലും ചരലും വന്നടിഞ്ഞു.
ഈ മേഖലയിലെ പടിഞ്ഞാറും വടക്കു പടിഞ്ഞാറും അരികുകളിൽ അവസാദശിലാശേഖരങ്ങളുടെ അടരുകൾ താരതമ്യേന കട്ടികുറഞ്ഞോ മറ്റു ശിലാസ്തരങ്ങളുമായി വിലയിച്ചോ കാണപ്പെടുന്നു.
കിഴക്കും തെക്കുകിഴക്കും ഭാഗങ്ങളിൽ നിലവിലിരുന്ന കരപ്രദേശം തുടർച്ചയായോ ഇടവിട്ടോ ഉയർന്നുകൊണ്ടിരുന്നു.
ഈ പ്രദേശം പിന്നീട് അറ്റ്ലാന്റിക് സമുദ്രത്തിൽ നിമജ്ജിതമായി.
അന്ന് ഭൂ-അഭിനതി (geosyncline) ആയിരുന്ന അപ്പലേച്ചിയൻ പ്രദേശത്തോടൊപ്പം ഇപ്പോഴത്തെ മിസിസിപ്പിതടവും ആഴം കുറഞ്ഞ സമുദ്രഭാഗമായിരുന്നു.
ഈ പ്രദേശത്തു കാണുന്ന ചുണ്ണാമ്പുകല്ലുകളും ജീവാശ്മങ്ങളും ഇതിനു തെളിവാണ്.
ക്രമേണ ഈ ഭൂഭാഗം എക്കലും വണ്ടലുംകൊണ്ട് നിറഞ്ഞ് ഒരു ചതുപ്പുപ്രദേശമായിത്തീർന്നു.
തുടർന്ന് ഇവിടെ വൻ വൃക്ഷങ്ങളും സസ്യങ്ങളും നിബിഡമായി വളരാൻ തുടങ്ങി.
പിൽക്കാലത്തുണ്ടായ സജീവമായ അവസാദ നിക്ഷേപണത്തിന്റെ ഫലമായി ഇവ മണ്ണിനടിയിൽപെട്ട് ഇന്നത്തെ കൽക്കരിനിക്ഷേപങ്ങളായി മാറി.
പ്രതലസംരചനയിൽ കാലാകാലങ്ങളിൽ വന്നുകൊണ്ടിരുന്ന മാറ്റങ്ങളെയാണ് ഇവ സൂചിപ്പിക്കുന്നത്.
കിഴക്കരികിലായി സസ്യജീവാശ്മങ്ങൾ, ചരൽ, മണൽക്കല്ലുകൾ എന്നിവയുടെ ആധിക്യമുള്ള സ്തരങ്ങളും കളിമണ്ണടരുകളും ഒന്നിടവിട്ടു കാണുന്നതും മറ്റൊരു തെളിവാണ്.
ഇതിൽനിന്നും അവസാദങ്ങളുടെ ഭാരത്താൽ ഭൂ-അഭിനതി താഴ്ന്നുകൊണ്ടിരുന്നപ്പോൾതന്നെ അതിന്റെ കിഴക്കരിക് ഇടയ്ക്കിടെ ഉയർന്നിരുന്നതായി അനുമാനിക്കേണ്ടിയിരിക്കുന്നു.
നിക്ഷേപണംമൂലം അഭിനതിയുടെ വളർച്ച ത്വരിതപ്പെട്ടിരുന്നപ്പോൾതന്നെ പർവത-വിരചന ശക്തികൾ പ്രാബല്യത്തിലായിരുന്നു; ഇങ്ങനെ ഉയർന്ന ഭാഗങ്ങൾ നിക്ഷേപണ ക്രിയയ്ക്കു സഹായകവുമായി.
പാലിയോസോയിക് (palaeozoic) യുഗത്തിന്റെ അന്ത്യത്തോടെ അന്തർജാതബലങ്ങളുടെ (endogenic forces) പ്രവർത്തനവും തുടർന്നുള്ള ഭൂവൽക്കസഞ്ചലനവും കൊണ്ട് ശിലാപ്രസ്തരങ്ങൾ ഒടിഞ്ഞുമടങ്ങി ഉയർത്തപ്പെട്ടു.
മടക്കലിന്റെ ഫലമായി കൂടുതൽ നിബിഡമായിത്തീർന്ന ശിലാപാളികളിൽ കായാന്തരണ പ്രക്രിയകൾ (metamorphic processes) സജീവമായിത്തീർന്നു.
പർവതനം
ചില ഭൂമിശാസ്ത്രജ്ഞരുടെ അഭിപ്രായത്തിൽ പാലിയോസോയിക് യുഗത്തിന്റെ അന്ത്യത്തിലുണ്ടായ പർവതനം ഒന്നുമാത്രമല്ല അപ്പലേച്ചിയൻ നിരകളുടെ ഉദ്ഭവത്തിനു നിദാനം.
ഓർഡോവിഷൻ (Ordovician) കാലഘട്ടം മുതൽക്കുതന്നെ പർവതന പ്രക്രിയകൾ ഈ മേഖലയിൽ ആരംഭിച്ചിരുന്നു.
വിവിധ ഘട്ടങ്ങളിലായി പൂർത്തിയായ പർവതനിർമിതിയിലെ ഏറ്റവും പ്രമുഖമായ കാലഘട്ടമാണ് അപ്പലേച്ചിയൻ പർവതനമായി അറിയപ്പെടുന്നത്.
യൂറോപ്പിലെ കാലിഡോണിയൻ (Calidonian), ഹെർസീനിയൻ (Hercynian) എന്നീ പർവതനങ്ങൾക്കു സമകാലികമായ ശിലാപടലങ്ങൾ അപ്പലേച്ചിയൻ നിരകളിൽ കാണുന്നുണ്ട്.
കിഴക്കു പടിഞ്ഞാറ് മൂന്നു മേഖലകളായി വിഭജിക്കാവുന്ന തരത്തിലാണ് പർവതങ്ങളുടെ കിടപ്പ്.
തികച്ചും ക്രമാനുഗതമായ പാലിയോസോയിക് ശിലാപ്രസ്തരങ്ങളാൽ സവിശേഷമായ അപ്പലേച്ചിയൻ അഭിനതിയുടെ മടക്കപ്പെട്ട ഭാഗങ്ങളാണ് ഈ നിരകൾ.
വ്യക്തമായ വിവർത്തനിക (tectonic) രേഖകൊണ്ടു വേർതിരിക്കപ്പെട്ട അപ്പലേച്ചിയൻ പീഠഭൂമിയാണ് അടുത്തത്.
ഇവിടെ വലനപ്രക്രിയകളുടെ പ്രഭാവം കാണുന്നില്ല.
ജീവാശ്മരഹിതമല്ലാത്ത പഴക്കമേറിയ ശിലകളാണ് ഈ പ്രദേശത്തുള്ളത്.
മൂന്നാമത്തെ വിഭാഗമാണ് പീഡ്മോണ്ട് പ്രദേശം (Piedmont province).
പ്രീകാമ്പ്രിയൻ കാലത്തെ ആഗ്നേയശിലകളും കായാന്തരിതശിലകളുമാണിവിടെ കാണപ്പെടുന്നത്.
അവലംബം പുറംകണ്ണികൾ http://www.fossilmuseum.net/fossilrecord/Appalachian-Orogeny.htm http://memoirs.gsapubs.org/content/206/1.abstract%5Bപ്രവർത്തിക്കാത്ത+കണ്ണി%5D http://earth.geology.yale.edu/~ajs/1984/04%20and%2005.1984.01.
Misra.pdf കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അപ്പലേച്ചിയൻ പർവതനം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അപ്പലേച്ചിയൻ പർവ്വതനിരകൾ ഇംഗ്ലീഷ് വിലാസം https://ml.wikipedia.org/wiki/Appalachian_Mountains
അമേരിക്കൻ ഐക്യനാടുകളുടെ കിഴക്കേ അരികിലുള്ള പർവ്വതമേഖലയാണ് അപ്പലേച്ചിയൻ പർവ്വതനിരകൾ .
വടക്ക് ന്യൂഫൌണ്ട്‌ലൻഡ് മുതൽ തെക്ക് അലബാമാവരെ ഏകദേശം 2,415 കിലോമീറ്റർ നീണ്ടുകിടക്കുന്ന ഈ മലനിരകളുടെ വീതി ചിലയിടങ്ങളിൽ 480 കിലോമീറ്ററോളം വരും.
അറ്റ്ലാന്റിക്ക് തീരത്തിനു സമാന്തരമായുള്ള രണ്ടു പംക്തികളായിട്ടാണ് ഈ പർവ്വതങ്ങൾ സ്ഥിതിചെയ്യുന്നത്.
ബ്ളൂറിഡ്ജ് എന്നും ഗ്രേറ്റ്സ്മോക്കി എന്നും അറിയപ്പെടുന്ന കിഴക്കേ നിര ഉദ്ദേശം 1,200 മീറ്റർ ഉയരത്തിൽ, നീണ്ടു കിടക്കുന്നു.
ന്യൂയോർക്കിനു വടക്കു ഭാഗത്തായുള്ള ഹഡ്സൺ ലേക്ക് താഴ്വരയൊഴിച്ചാൽ ഈ നിര ഇടതടവില്ലാത്തതാണ്.
പൊതുവേ വന്യവൃക്ഷങ്ങൾ നിറഞ്ഞ ഊഷരഭൂമിയാണിത്.
ഈ മലനിരകളുടെ മുകൾപ്പരപ്പിലൂടെ വെട്ടിയിട്ടുള്ള സൌകര്യപ്രദമായ പാതയും അവിടവിടെയുള്ള വന്യമൃഗസങ്കേതങ്ങളും ധാരാളം വിനോദസഞ്ചാരികളെ ആകർഷിക്കുന്നു.
അല്ലിഗെനി പർവ്വതങ്ങളാണ് പടിഞ്ഞാറു സ്ഥിതി ചെയ്യുന്നത്.
ഇവയ്ക്കിടയിലാണ് ഗ്രേറ്റ് അപ്പലേച്ചിയൻ താഴ്വര .
ജലസമൃദ്ധവും ഫലഭൂയിഷ്ഠവുമായ ഈ താഴ്വര ഖനിജസമ്പത്തിന്റെ കാര്യത്തിലും മുന്നിട്ടുനിൽക്കുന്നു.
താഴ്വരയുടെ പടിഞ്ഞാറൻ അതിർത്തി അല്ലിഗെനി നിരയുടെ ചെങ്കുത്തായ മലഞ്ചരിവുകളാണ്.
ഈ നിരയുടെ മറ്റേവശം ക്രമേണ ചാഞ്ഞിറങ്ങി പടിഞ്ഞാറൻ സമതലങ്ങളിൽ ലയിക്കുന്നു.
കിഴക്കേ അരികിൽ 1,215 മീറ്ററോളം ഉയരം വരും.
ഏറ്റവും പൊക്കംകൂടിയ ശിഖരങ്ങളിൽപോലും നിബിഡവനങ്ങൾ കാണാം.
സാമ്പത്തിക പ്രാധാന്യമുള്ള വിവിധയിനം വൃക്ഷങ്ങൾ ഇവിടെ സമൃദ്ധമായി വളരുന്നുണ്ട്.
കൽക്കരി , എണ്ണ തുടങ്ങി സമ്പദ്പ്രധാനങ്ങളായ ധാരാളം ധാതുക്കൾ ഇവിടെ ഉപസ്ഥിതമാണ്.
അല്ലിഗെനി നിരകളാണ് കൂടുതൽ സമ്പന്നം.
ഇവിടങ്ങളിലെല്ലാം ഖനനം നടന്നുവരുന്നു.
മലമുകളിലേക്കു വളഞ്ഞുപുളഞ്ഞുകയറുന്ന നിരവധി റെയിൽപ്പാതകൾ ഇവിടെ കാണാം.
യു.എസ്സിന്റെ ചരിത്രത്തിലും സമ്പദ്‌വ്യവസ്ഥയിലും അപ്പലേച്ചിയൻ മലനിരകൾ അത്യധികസ്വാധീനം ചെലുത്തിയിട്ടുണ്ട്.
ഇംഗ്ലണ്ടും ഫ്രാൻസും തമ്മിൽ ആധിപത്യത്തിനുവേണ്ടി നടത്തിയ പോരാട്ടങ്ങളും അമേരിക്കൻ സ്വാതന്ത്ര്യയുദ്ധവും നടന്നത് അപ്പലേച്ചിയൻ താഴ്വരയിലായിരുന്നു.
രാജ്യത്തിന്റെ സാമ്പത്തികവും സാമൂഹികവുമായ പുരോഗതിക്ക് ഏറെക്കുറെ പ്രതിബന്ധമായിരുന്നു ഈ പർവ്വതം.
ജനാധിവാസം കുറഞ്ഞ ഈ മേഖലയിലെ നിവാസികൾ ഇന്നും താരതമ്യേന അപരിഷ്കൃതരാണ്.
അവലംബം പുറംകണ്ണികൾ http://animals.about.com/od/environmenthabitat/p/appalachian.htm Archived 2011-10-24 at the Wayback Machine .
http://www.peakware.com/areas.html?a=308 http://www.infoplease.com/ce6/us/A0804389.html http://www.britannica.com/EBchecked/topic/30353/Appalachian-Mountains വീഡിയോ http://www.youtube.com/watch?v=6vw_uqZKjO8 കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അപ്പലേച്ചിയൻ പർവ്വതനിരകൾ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അശ്മകം
അങ്ഗുത്തരനികായത്തിൽ പരാമർശിച്ചിരിക്കുന്ന, പുരാതന ഇന്ത്യയിലെ പതിനാറു മഹാജനപദങ്ങളിൽ (ഷോഡസ മഹാജനപദ)ഒന്നായിരുന്നു അശ്മകം അല്ലെങ്കിൽ അസ്സാക .
ഇന്നത്തെ ആന്ധ്രാപ്രദേശ്‌ , തെലുങ്കാന , മഹാരാഷ്ട്ര , എന്നിവയിലായി, ഗോദാവരി നദിക്കു ചുറ്റുമുള്ള, പ്രദേശങ്ങളായിരുന്നു അസ്സാകയിൽ ഉൾപ്പെട്ടിരുന്നത്.
അസ്സാകയുടെ തലസ്ഥാനം അറിയപ്പെട്ടിരുന്നത് പോടാലി, അല്ലെങ്കിൽ പോഡണ എന്നായിരുന്നു.
ഇന്നത്തെ തെലുങ്കാനയിലെ ബോധൻ ആണ് ഇതെന്നു കരുതപ്പെടുന്നു.
ബുദ്ധഗ്രന്ഥമായ മഹാഗോവിന്ദസുത്താന്തത്തിൽ അസ്സാകയിലെ ഭരണാധികാരിയായിരുന്ന, പോടാലി ആസ്ഥാനമാക്കി ധരിച്ചിരുന്ന, ഒരു ബ്രഹ്മദത്തനെക്കുറിച്ചു പരാമർശിച്ചിരിക്കുന്നു.
മത്സ്യപുരാണം (അധ്യായം 272) മഗധയിലെ ശിശുനാഗവംശത്തിനു സമകാലികരായ, അശ്മകത്തിലെ 25 ഭരണാധികാരികളെക്കുറിച്ച് പരാമർശിക്കുന്നു അവലംബം
അശ്റഫ് അലി താനവി
ഇന്ത്യയിലെ ഒരു ഇസ്‌ലാമികപണ്ഡിതനും എഴുത്തുകാരനുമായിരുന്നു മുഹമ്മദ് അശ്റഫ് അലി താനവി (19 ഓഗസ്റ്റ് 1863 - 4 ജൂലൈ 1943).
ഖുർആൻ വ്യാഖ്യാനമായ ബയാനുൽ ഖുർആൻ,  കർമ്മശാസ്ത്രഗ്രന്ഥമായ ബഹിശ്തി സെവാർ എന്നിവ അദ്ദേഹത്തിന്റെ  രചനകളാണ്.
ചെറുപ്രായത്തിൽ തന്നെ മാതാവ് മരണപ്പെട്ടതോടെ അശ്റഫ് അലിയും സഹോദരനും പിതാവിന്റെ ശിക്ഷണത്തിൽ വളർന്നു വന്നു.
അശ്വഗന്ധാരിഷ്ടം
ആയുർവേദത്തിൽചികിത്സക്കായി ഉപയോഗിക്കുന്ന ഒരു ഔഷധമാണ് അശ്വഗന്ധാരിഷ്ടം .
അപസ്മാരം , ഭ്രാന്ത് , അർശസ്സ് , വാതരോഗം എന്നീ അസുഖങ്ങൾക്ക് പ്രതിവിധിയായി ഉപയോഗിക്കുന്നു.
അമുക്കുരം , നിലപ്പനക്കിഴങ്ങ് , മഞ്ചട്ടി , കടുക്കായുടെ തോട്, മഞ്ഞൾ , മരമഞ്ഞൾത്തൊലി , ഇരട്ടിമധുരം , അരത്ത , പാൽമുതക്കിന്റെ കിഴങ്ങ്, നീർമരുതിന്റെ തൊലി, മുത്തങ്ങാക്കിഴങ്ങ് , ത്രികോല്പക്കൊന്ന , കൊടുത്തൂവവേര് , നറുനീണ്ടിക്കിഴങ്ങ് , ചന്ദനം , രക്തചന്ദനം , വയമ്പ് , കൊടുവേലിക്കിഴങ്ങ് , തേൻ , താതിരിപ്പൂവ് , ചുക്ക് , കുരുമുളക് , തിപ്പലി , ഏലം , ഇലവർങ്ഗം , പച്ചില , ഞാഴൽപ്പൂവ് , നാഗപ്പൂവ് എന്നിവയാണ് അശ്വഗന്ധാരിഷ്ടത്തിന്റെ ചേരുവകൾ.
അശ്വഘോഷ ഇംഗ്ലീഷ് വിലാസം https://ml.wikipedia.org/wiki/A%C5%9Bvagho%E1%B9%A3a
അശ്വഘോഷ ( Aśvaghoṣa , अश्वघोष - 80-150 CE ) ഭാരതീയ തത്ത്വചിന്തകനും കവിയും ആയിരുന്നു.
ബുദ്ധമത പ്രചാരകൻ കൂടിയായ ഇദ്ദേഹം കുശാനരാജാവായ കനിഷ്ക ഒന്നാമനെ ബുദ്ധമതത്തിലേക്ക് ആനയിച്ചു.
ഒരു ബ്രാഹ്മണ കുടുംബത്തിൽ , ഉത്തരഭാരതത്തിലെ സാകേതിലായിരുന്നു ജനനം.
കാളിദാസന് മുന്നേയുള്ള ആദ്യ നാടകകാരൻ കൂടിയായിരുന്നു അശ്വഘോഷ .
സംസ്കൃത ഭാഷയിൽ ആയിരുന്നു അദ്ദേഹം ബുദ്ധമത ഗ്രന്ഥങ്ങൾ ഉൾപ്പെടെ രചിച്ചത്.
സന്ന്യാസ ജീവിതം
ചൈനീസ് ഭാഷയിലേക്ക് കുമാരജീവ വിവർത്തനം ചെയ്ത അശ്വഘോഷന്റെ ജീവചരിത്രം അനുസരിച്ച് ഇദ്ദേഹം ആദ്യകാലത്ത് സന്ന്യാസജീവിതം നയിച്ചിരുന്നു എന്ന് മനസ്സിലാക്കാം.
തർക്കങ്ങളിൽ ആരുമായും വിജയം നേടാൻ   അശ്വഘോഷനു കഴിഞ്ഞിരുന്നു.
തന്നോട് ആരെങ്കിലും തർക്കത്തിനു വന്നാൽ, ബുദ്ധവിഹാരത്തിലെ മരമണി (ഭക്ഷണസമയം ആയി എന്ന് അറിയിക്കാനുള്ള മരക്കട്ട) മുഴക്കാൻ അദ്ദേഹം ബുദ്ധഭിക്ഷുക്കളോട് ചട്ടം കെട്ടി.
കുറെ കാലത്തേക്കു ആരും ആ മണി മുഴക്കിയില്ല.
ഒരിക്കൽ പാർശ്വ എന്ന് പേരുള്ള ബുദ്ധഭിക്ഷു സംവാദത്തിനു തയ്യാറായി മരമണി മുഴക്കി.
രാജാവിന്റെയും പരിവാരങ്ങളുടെയും സാന്നിധ്യത്തിൽ ഏഴു ദിവസം തർക്കം നടന്നു.
ഒടുവിൽ അശ്വഘോഷ പരാജയപ്പെടുകയും പാർശ്വന്റെ ശിഷ്യത്വം സ്വീകരിക്കുകയും ചെയ്തു.
കുശാനരാജാവിൻറെ ആക്രമണം
ആ സമയത്താണു കുശാനരാജാവ് അശ്വഘോഷന്റെ രാജ്യത്തെ കീഴടക്കിയത്.
കുശാനരാജാവ് 300,000 സ്വർണ്ണ നാണയങ്ങൾ കപ്പമായി ആവശ്യപ്പെട്ടു.
100,000 നാണയങ്ങൾ മാത്രമേ അശ്വഘോഷന്റെ രാജാവിന്റെ കൈവശം ഉണ്ടായിരുന്നുള്ളൂ.
അപ്പോൾ കനിഷ്ക ,
100,000 നാണയങ്ങളും കൂടെ അശ്വഘോഷനെയും ആവശ്യപ്പെട്ടു.
ബുദ്ധമതം പ്രചരിപ്പിക്കാനുള്ള മാർഗ്ഗമായി അശ്വഘോഷ അതിനെ  കരുതി.
കുശാനരാജാവ് അങ്ങനെ അശ്വഘോഷനെ കൂടെ കൊണ്ടുപോയി.
അശ്വഘോഷ , അധ്യയനം നടത്തുമ്പോൾ , ഭക്ഷണം കഴിച്ച് കൊണ്ടിരിക്കുന്ന കുതിരകൾ വരെ , ഭക്ഷണം കഴിക്കുന്നത് നിർത്തി അശ്വഘോഷനെ ശ്രദ്ധിക്കുമായിരുന്നു.
അതിനാലാണ് "അശ്വഘോഷ" എന്ന പേർ ഇദ്ദേഹത്തിനു കൈവന്നത്.
ഉത്തരഭാരതത്തിൽ മുഴുവൻ അശ്വഘോഷ ബുദ്ധമത പ്രചരണം നടത്തി.